الصفحه دى يتيمه, حاول تضيفلها لينك فى صفحات تانيه متعلقه بيها. نسرين طافش (15 فبراير 1982), ممثله و مغنيه سوريه. نسرين مولده فى محافظه حلب, ابوها من أصول فلسطينيه من صفد, و امها جزائريه من وهران, و معاها جواز جزائرى كمان. انتقلت من مدينتها حلب إلى العاصمه دمشق سنه 1999, عشان تكمل دراستها هناك, و انضمت للمعهد العالى للفنون المسرحيه فى دمشق و اتخرجت منه سنه 2008, بدا مشوارها الفنى سنه 2002 من خلال دورها فى مسلسل هولاكو, و بعديه مثلت كتير من الادوار الناجحه, منها فى مسلسلات: ربيع قرطبه, التغريبه الفلسطينيه, و بعدها خدت ادوار البطوله فى مسلسلات تانيه منها دورها فى مسلسل صبايا سنه 2009, و فى مسلسل جلسات نسائيه سنه 2011. حصلت على الرتبه 79 فى قايمه أجمل الوجوه النسائيه فى العالم لسنه 2017. سنه 2017 بدات مسيرتها الغنائيه بأغنيات منفرده متغير على و 123 حبيبى و إلا معك سنه 2018. ابوها هو الشاعر يوسف طافش, كانت مخطوبه ايام الدراسه للمخرج المثنى صبح. سنه 2008 اتجوزت رجل اعمال اماراتى و اعلنت انفصالهم سنه 2013